kardosdrur/scandi-wiki huggingface dataset:
Nasalitet

Nasalitet er sammenfattende udtryk for forskellige klangforandringer af talen som beror på forskellig grad af indblanding af næsehulen. Først og fremmest påvirkes vokalerne. Nasaliteten selv påvirkes af velofarynx-funktionen.

Hypernasal (åben nasalklang) er klangen der fremkommer, når blødgummen ikke slutter tæt op til næsehulen, så andre sproglyde som ikke skal være nasale, bliver det. Årsagen kan være anatomisk som ved gummespalte, eller neurologisk som ved dysartri. Årsagen kan dog også være vilje- eller vanemæssig.

Hyponasal (sluttet nasalklang) er når stop eller fortrængninger gør, at sproglyde som skal være nasale (dvs m, n og ng), ikke bliver det på den rette måde. Man skelner mellem frontal og indre. Frontalt sluttet nasalklang opfattes, når fortrængningen sidder langt fremme i næsehulen. Fænomenet kaldes også cul de sac (fransk for "blind gade") og kan frembringes ved simpelthen at holde for næseborerne. Indre sluttet nasalklang er, når fortrængningen findes langt tilbage i næsehulen, dvs omkring den normale aflukning op til næsehulen. Årsagen kan fx være en stor adenoid (hos børn) eller forkølelse.

Blandet nasalklang er en kombination af de to ovenstående, og sker når luft bliver ved at trænge op i næsehulen, men samtidig stoppes længere fremme. For at kunne få disse klang-afvielser bedømt og evt behandlet skal man kontakte en logopæd.

Historisk sprogforskning
Anatomi
Antichrist

Antichrist er en film fra 2009, skrevet og instrueret af Lars von Trier. Filmen handler om et par, der efter deres barns død, trækker sig tilbage til en hytte i skoven hvor de oplever mærkelige og skræmmende hændelser. Filmen, der kun har to skuespillere, Charlotte Gainsbourg og Willem Dafoe, indeholder flere pornografiske scener. Selvom filmen primært er en dansk produktion blev den co-produceret sammen med filmselskaber fra fem andre lande.

Filmen havde premiere 20. maj 2009 i Danmark, efter at have været vist under konkurrence-delen af Filmfestivalen i Cannes 2009, hvor den fik en blandet modtagelse fra publikum. Filmen modtog Nordisk Råds Filmpris for bedste nordiske film i 2009.

Filmen er den første i Triers uofficielle Depressions-trilogi, efterfulgt af Melancholia i 2011 og Nymphomaniac i 2013.

Produktion 
Antichrist var oprindeligt planlagt til at blive produceret i 2005, men dens ledende producer Peter Aalbæk Jensen afslørede ved et uheld den planlagte slutning (at Jorden blev skabt af Satan og ikke Gud). Lars von Trier blev rasende og besluttede at udskyde indspilningen så han kunne skrive manuskriptet om.

Filmens budget er på omkring $ 11 millioner, hvoraf de $ 1,5 millioner kommer fra Det Danske Filminstitut og $ 1,3 millioner fra Filmstiftung Nordrhein-Westfalen i Tyskland. Udover von Triers eget firma Zentropa, tæller co-producererne Sveriges Film i Vast, Italiens Lucky Red, og Frankrigs Liberator Productions, Slot Machine and Arte France.  Triers Zentropa har en kæmpe distribution på plads: ACME (Litauen), California Filmes (Brasilien), Central Partnership (Rusland), Estinfilm (Estland), Gutek Film (Polen), Lucky Red (Italien), Palador Pictures (Indien), Pars Film (Iran), Pro Film (Bulgarien), Prorom Media-Trade (Rumænien) og Seven Films (Grækenland).

Filmen blev optaget på digital video, primært ved brug af Red One kameraer.

Medvirkende 
 Willem Dafoe
 Charlotte Gainsbourg

Efter træning i en lejr i Tjekkiet, var de trænede dyr, inkl. hjorten (spillet af Fiona), ræven (Bonifac) og kragerne (Blue og No-Name) klar til at spille sammen med Willem Dafoe og Charlotte Gainsbourg på filmsettet ‘Eden’ i skovene nær Køln.

Referencer

Eksterne henvisninger 
 Officiel hjemmeside
 
 cineuropa.org
 Fataculture
 Twitchfilm 
 Twitchfilm images of trained animal cast 
 Cinematical

Danske film fra 2009
Film instrueret af Lars von Trier
Gyserfilm fra Danmark
Dansksprogede film
Exploitation-film
Bodilprisen for bedste danske film
Robertprisen for årets danske spillefilm
Film fra Danmark (administrationskategori)
Kølebank

En kølebank undetiden også kaldt frostbank er en samling af kølekapacitet, det vil sige materiale med lav temperatur og bruges i køletekniske sammenhæng. Den akkumulerede mængde kulde bliver opmagasineret i kølebanken, og kan således bruges på et andet tidspunkt.
Kølebanken består typisk i nedkøling af en væske, en såkaldt kølevæske, som ofte består af vand og glycol, til en lav temperatur på mellem minus 10  og 80 grader celsius.

Formålet med kølebanker er at sænke energiomkostningerne til kølekompressordrift. Dette sker ved at akkumulere kulde, når elpriserne er lave, hvilket typisk vil sige om natten., Kulden kan så bruges om dagen, hvor elpriserne i reglen er højere.

Køleteknik
Franz von Jessen

Franz von Jessen (født 18. april 1870 i Horsens, død 31. marts 1949 i København) var en dansk journalist, redaktør og forfatter.

Jessen blev ansat som redaktionssekretær ved Aarhus Stiftstidende i 1890 og debuterede to år senere i bogform. Fra 1892-1894 boede han i Berlin, Wien og i Paris, hvor han skrev for Les Temps. I Paris mødte han Herman Bang. Hjemme i Danmark blev han redaktionssekretær ved Illustreret Tidende frem til 1897, hvor han blev tilknyttet Nationaltidende. Her fungerede han i de følgende år som korrespondent i Grækenland, Frankrig, Vestindien, på Balkan, i Rusland og i Kina. Han var fra 1909 medredaktør ved Nationaltidende. Fra 1910-1912 var han redaktør af dagbladet Riget. Han blev tilknyttet Berlingske Tidende i 1913.

Han havde en væsentlig rolle i opinionsdannelsen, såvel som i den international synlighed af det Slesvigske spørgsmål, som førte til folkeafstemningen herom. Flere af hans værker omhandler netop det Slesvigske spørgsmål, nogle forfattet sammen med tidligere franske minister Tardieu.

Han blev Ridder af Dannebrog 1904, Dannebrogsmand 1930 og Kommandør af 2. grad 1933 samt æresmedlem af Publicistklubben i 1941.

Von Jessen er begravet på Holmens Kirkegård i København, sammen med sin far Franz Christoffer R. von Jessen (født 20. oktober 1818).

Han er afbildet sammen med en bror på akvarel af Edvard Lehmann fra 1878. Tegning af Gerda Ploug Sarp fra 1909. Afbildet på flere tegninger af Alfred Schmidt 1915–19 (Frederiksborgmuseet). Tegning af Carl Jensen udstillet 1944. Maleri af P. Rostrup Bøyesen 1946–47. Fotografier.

Bibliografi 
 1899: Échanges commerciaux entre la France et le Danemark
 1901: Haandbog i det nordslesvigske Spørgsmaals Historie
 1906: Egne, jeg så
 1907: Begivenheder, jeg oplevede
 1908: Mennesker, jeg mødte
 1909: Egne, Begivenheder. Mennesker
 1912: Katja, en fortælling fra Rusland (roman)
 1924: Bibliographie de littérature francaise relative au Danemark
 1938: Danske i Paris gennem Tiderne
 1938: Manuel historique de la question du Slesvig 1906-1938
 1943: Mit livs egne, hændelser, mennesker

Kilder og eksterne henvisninger 
 von Jessen i Kraks Blå Bog 1910 
 Franz von Jessen på Dansk Forfatterleksikon

Referencer

Eksterne henvisninger 
 

Journalister fra Danmark
Faglitterære forfattere fra Danmark
Personer i Kraks Blå Bog (afdøde)
Personer i Dansk Biografisk Leksikon
Franz
Selvbiografer fra Danmark
Danskere i 1800-tallet
Danskere i 1900-tallet
Chefredaktører fra Danmark
Kommandører af Dannebrog
Personer fra Horsens
Journalister ved Berlingske
Dansksprogede forfattere fra Danmark
Riget (avis)

Riget var en dansk avis, der udkom fra november 1910 til december 1913. Avisen lagde særligt vægt på udenrigs- og kulturstof og havde hele to korrespondenter udsendt under 1. Balkankrig. Avisen udkom i sin storhedstid – 1. kvartal 1911 – i et oplag på 20.000.

Bladets første chefredaktør var Franz von Jessen, der også var økonomisk involveret i projektet. Holdningen var national og forsvarsvenlig, men i modsætning til den del af udgiverkredsen, der ville knytte bladet til partiet Venstre, stod Jessen fast på, at avisen skulle være politisk uafhængig. Avisens første dage var turbulente, og allerede efter 38 dage beordrede Jessen forfatterne L.C. Nielsen, Johannes V. Jensen og udenrigsredaktør Ludvig Holstein til at forlade avisen. Sagen blev omtalt flittigt i andre aviser og skadede Rigets rygte. Jessen forblev på redaktørposten til august 1912 og blev afløst af Hans Boesgaard.

Blandt avisens journalister var Fritz Magnussen, der startede som kunstanmelder og senere blev krigskorrespondent på Balkan. Han gjorde som den første opmærksom på serbernes massakrer i Kosovo og Makedonien. Efter sin afgang som redaktør fungerede von Jessen som bladets anden korrespondent under krigen. Hjemvendt fra krigen købte Magnussen avisen sammen med I.P. Jørgensen, men de tos forsøg på at videreføre avisen mislykkedes, og i december 1913 blev den solgt til Hovedstaden for 2.000 kr. På daværende tidspunktet var oplaget nede på 2.500 eksemplarer.

Kilder og eksterne henvisninger 
 Med den serbiske Armé i Makedonien 
 Digitaliserede udgaver af Riget i Mediestream
 Riget i opslagsværket "De Danske Aviser"

Aviser fra Danmark
Etableret i 1910
Dannebrog (avis)

Dannebrog var en dansk avis, der udkom fra 1892 til 1910. Det udkom i 12-14.000 eksemplarer.

Avisen udsprang af Morgenbladet og blev grundlagt af politikeren Peter Adler Alberti som talerør for det moderate Venstre.

Blandt Dannebrogs medarbejdere var Fritz Magnussen, der først fungerede som tegner, senere som journalist. Bladet havde udsendt en korrespondent til de første olympiske lege i Athen i 1896, men dækkede i modsætning til konkurrenten Politiken legene for at styrke den danske nationalfølelse.

Ekstern henvisning 
 Digitaliserede udgaver af Dannebrog i Mediestream
 Læs om Dannebrog i opslagsværket "De Danske Aviser"

Kilder 
 Den danske deltagelse ved De Olympiske Lege i Athen 1896, af Vibeke Worm 

Aviser fra Danmark
Etableret i 1892
Ophørt i 1910
Michael Tarnat

Michael Tarnat (født 27. oktober 1969 i Hilden, Vesttyskland) er en tidligere tysk fodboldspiller, der er bedst husket for en lang succesfuld periode som venstre back hos den tyske storklub FC Bayern München. Han vandt med klubben fire tyske mesterskaber, tre pokaltitler samt Champions League og Intercontinental Cup i 2001.

Udover Bayern München spillede Tarnat i løbet af sin 19 år lange karriere for MSV Duisburg, Karlsruher SC og Hannover 96 i Tyskland, og havde desuden et ét-årigt ophold hos engelske Manchester City F.C.

Landshold 
Tarnat nåede gennem sin karriere at spille 19 kampe og score ét mål for Tyskland. Han deltog blandt andet ved VM i 1998, hvor tyskerne nåede kvartfinalerne.

Eksterne henvisninger 

Fodboldspillere fra Tyskland
Fodboldspillere fra MSV Duisburg
Fodboldspillere fra Karlsruher SC
Fodboldspillere fra FC Bayern München
Fodboldspillere fra Manchester City F.C.
Fodboldspillere fra Hannover 96
Personer fra Nordrhein-Westfalen
Deltagere ved verdensmesterskabet i fodbold 1998
Liberalisering

Liberalisering indebærer generelt set en lempelse af tidligere lovgivning eller praksis, særligt indenfor sociale eller økonomiske spørgsmål.

På det sociale område drejer en liberalisering sig typisk om lempelse af love, der regulerer skilsmisser, abort, homoseksualitet eller narkotika.

Indenfor økonomien kan liberalisering indebære frihandel eller privatisering, men liberalisering forudsætter ikke en privatisering. F.eks. har EU liberaliseret gas- og el-markedet og skabt et system med konkurrence, men nogle af de ledende europæiske energiselskaber ejes stadig helt eller delvist af staterne, eksempelvis svenske Vattenfall.

Politik
FN's konference for handel og udvikling

FN's konference for handel og udvikling (engelsk: United Nations Conference on Trade and Development, fork. UNCTAD) er FN's generalforsamlings hovedorgan for handels-, investerings- og udviklingsspørgsmål.

Organisationen blev etableret i 1964 og har til formål at maksimere handels-, investerings- og udviklingsmulighederne for udviklingslandene og hjælpe dem i indsatsen for at blive integreret i verdensøkonomien på ligeværdig vis.

UNCTAD har 193 medlemsstater og har hovedsæde i Genève, Schweiz. Det årlige budget er ca. 250 mio. kr., og organisationen beskæftiger 400 ansatte. Siden 1. september 2013 har Mikhisa Kituyi (Kenya) været generalsekretær for UNCTAD.

UNCTAD udgiver en række rapporter indenfor handel og udvikling, og afholder hvert fjerde år en konference for medlemsstaterne.

Referencer

Eksterne henvisninger 
 UNCTAD's hjemmeside 

Konference for handel og udvikling
Etableret i 1964
Konferencer
Andreas Köpke

Andreas Köpke (født 12. marts 1962 i Kiel, Vesttyskland) er en tidligere tysk fodboldspiller, der som målmand på det tyske landshold var med til at vinde guld ved både VM i 1990 og EM i 1996. På klubplan optrådte han blandt andet for de tyske klubber Hertha Berlin og FC Nürnberg, samt for Olympique Marseille i Frankrig.

Han blev i 1993 kåret til Årets spiller i Tyskland, og i 1996 fik han titlen som Verdens bedste målmand.

Klubkarriere 
Efter at have startet sin seniorkarriere med ophold i de mindre klubber Holstein Kiel og SC Charlottenburg skrev Köpke i 1984 kontrakt med Hertha Berlin. Her var han tilknyttet i to sæsoner, inden han skiftede til FC Nürnberg, hvor han tilbragte de næste otte år. I 1994 skiftede han imidlertid til Eintracht Frankfurt. 

Efter at have spillet en stor rolle i det tyske landsholds triumf ved EM i 1996, fik Köpke i en sen alder mulighed for et udlandsophold, der kom til at bestå af to sæsoner hos Olympique Marseille i den franske Ligue 1. Herefter rejste han hjem til sin gamle klub Nürnberg, hvor han tilbragte sine sidste år inden karrierestoppet i 2001.

Landshold 
Köpke nåede over en periode på ni år at spille 59 kampe for Tysklands landshold. Han debuterede for holdet i 1990 og var efterfølgende med til at blive verdensmester ved VM i 1990 i Italien og europamester ved EM i 1996 i England. Under VM-triumfen i 1990 var Köpke udelukkende i truppen som reserve for førstevalget Bodo Illgner, en rolle han gentog ved både EM i 1992 og VM i 1994. 

Ved EM i 1996 havde Köpke dog tilspillet sig pladsen som førstevalg, og slutrunden i England skulle blive målmandens store stjernestund. I semifinalen mod det engelske landshold holdt Köpke med en række store redninger tyskerne inde i kampen, der efterfølgende måtte afgøres via straffesparkskonkurrence. Her reddede Köpke forsøget fra Englands Gareth Southgate, hvorefter Andreas Möller med en scoring kunne sende tyskerne i finalen. Her besejrede tyskerne Tjekkiet med 2-1.

Köpke fortsatte efter EM-triumfen sin landsholdskarriere i yderligere to år, og var også en del af den tyske trup til VM i 1998 i Frankrig, hvor holdet dog måtte se sig besejret i kvartfinalerne.

Titler 
VM
 1990 med Tyskland

EM
 1996 med Tyskland

Referencer

Eksterne henvisninger 

 Andreas Köpke på fussballdaten.de

Fodboldtrænere fra Tyskland
Fodboldspillere fra Tyskland
Fodboldspillere fra Holstein Kiel
Fodboldspillere fra SC Charlottenburg
Fodboldspillere fra Hertha BSC Berlin
Fodboldspillere fra 1. FC Nürnberg
Fodboldspillere fra Eintracht Frankfurt
Fodboldspillere fra Olympique Marseille
Verdensmestre i fodbold
Personer fra Kiel
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Natriumcyanid

Natriumcynaid er en uorganisk forbindelse med den kemiske formel NaCN. Det er et yderst giftigt salt, som benyttes til guldudvinding:

4 Au + 8 NaCN +   +  2   →  4   +  4 NaOH

Se også 
 cyanid

Salte
Natriumforbindelser
Kulstofforbindelser
Kvælstofforbindelser
Lee Cheol-ha

Lee Cheol-ha(이철하 født 12. september 1970 i Seoul) er en koreansk filminstruktør.

Filmografi 
 2006 사랑따윈 필요 없어 (Love Me Not)
 2008 스토리 오브 와인 (Story of Wine)

Eksterne henvisninger 
 
 Lee Cheol-ha Homepage
 Lee Cheol-ha HanCinema

Filminstruktører fra Korea
Kongeslottet i Torino

Kongeslottet i Torino eller Palazzo Reale er et palads i Torino i det nordlige Italien. Det var residensslot for Huset Savoyen, og blev bygget for Madama Reale Christine Marie af Frankrig i det syttende århundrede

Torino, som i dag er hovedstad i regionen Piemonte, var hovedstad for Huset Savoyen fra det 12. til det 19. århundrede og det kongelige palads indeholder mange beviser på deres aristokratiske livsførelse. 

Det hellige klædes kapel, med sin spiralkuppel blev bygget i vestfløjen af paladset for sammen med Johannes Døberen Katedralen, at huse det berømte Ligklædet i Torino, som tilhørte familien fra 1453 til 1946.

 
Verdensarvsområder i Italien
Slotte i Italien
Torino
Ib Boye

Ib Boye f. Ib Boye Jensen (15. april 1935 i Dybvad – 13. maj 2009) var en dansk journalist og tekstforfatter.

Ib Boye var ansat på en række dagblade, herunder Fyens Stiftstidende, inden han blev kendt som "Gyldenspjæt" i Billed-Bladet, som han var tilknyttet i en lang årrække fra begyndelsen af 1970'erne, og hvor han især blev kendt for at dække kongehuset.

Boye havde en veludviklet humoristisk sans, og han var med til at etablere den årlige revy i Rottefælden i Svendborg. Han skrev en lang række tekster til denne og andre revyer, og han var også redaktør på årsrevyen Svikmøllen samt i en periode på Østerbro Avis.

Senere i karrieren indskrev han sig på Københavns Universitet, hvor han studerede teatervidenskab og blev mag.art. Boye stiftede i 1975 Selskabet for Dansk Memorabilitet, som han var præsident for til sin død. Selskabet mindedes ham i 2009 ved en kransenedlæggelse ved det årlige møde sidst i december. Kransen blev hæftet på en bøje ud for Skuespilhuset.

Eksterne henvisninger 
 

Journalister fra Danmark
Humorister fra Danmark
Dansksprogede forfattere fra Danmark
Périers (Manche)

Périers er en kommune, som ligger på den vestlige side af Cotentin-halvøen i Manche-departmentet i Normandie-regionen i det nordvestlige Frankrig.

Eksterne kilder 
 Périers på hjemmesiden for l'Institut géographique national 

Byer i Manche
Identitetstyveri

Identitetstyveri er betegnelsen for misbrug af en andens identitet, fx legitimation eller brugernavn.

Straffeloven § 264 e fastsætter straffen for identitetsmisbrug til "bøde eller fængsel indtil 6 måneder".

Reference 

Identifikation
Juridiske begreber
Jura
Retsvidenskab
Strafferet
Straffelovsovertrædelser
Colleville-sur-Mer

Colleville-sur-Mer er en landsby ved kysten i Normandiet. Under 2. Verdenskrig blev stedet kendt under kodenavnet Omaha Beach.

Geografi 
Colleville-sur-Mer ligger knap 20 km nordvest for Bayeux i Calvados departmentet i Basse-Normandie regionen i det nordvestlige Frankrig.

Historie 
Selv om nyere arkæologiske fund har leveret bevis på at der fandtes en bosættelse allerede i romertiden har navnet Colleville normanniske rødder. Det består af det nordiske personnavn Koli og den latinske betegnelse villa i betydningen villa rustica, herregård.

Den første skriftlige omtale af stedet stammer fra 1082 i Cartulaire de la Trinité under navnet Colevilla. 1269 bliver stedet til en kommune, nu under navnet Collevilla.

Middelalderborgen Château Perrey du Moustier blev sløjfet af englænderne under Hundredårskrigen. I det 18. århundrede blev der bygget et slot af Comte Charles Léonor de Marguerye og hans søn. Under kampene i forbindelse med landgangen i juni 1944 blev slottet stærkt beskadiget og resterne blev revet ned i 1953.

På D-dag lå Colleville ovenfor sektorerne Fox Green og Easy Red (længere vestpå i retning mod Saint-Laurent-sur-Mer) på Omaha Beach. Om morgenen den 6. juni 1944 gik 1. og 29. amerikanske infanteridivision i land her, og stødte i første omgang på hårdnakket modstand fra tyskerne, som lå godt forskanset på de høje skrænter med udsigt over stranden. Først omkring kl. 20 lykkedes det at etablere et brohoved på højderne vest for Colleville. Byen selv blev først befriet den følgende dag af 2. betaljon i 18. regiment af 1. amerikanske infanteridivision.

På stedet hvor brohovedet blev etableret blev der allerede den 8. juni 1944 oprettet en amerikansk krigskirkegård. I dag ligger der her den meget besøgte amerikanske kirkegård i Normandiet med 9.386 grave og et mindesmærke over 1.557 savnede.

Byer i Calvados
Falaise

Falaise er en kommune i er en kommune i Calvados departmentet i Basse-Normandie regionen i det nordvestlige Frankrig.

Geografi 
Falaise ligger ved Ante floden omkring 30 km sydøst for Caen.

Historie 
Byen var fødested for Wilhelm Erobreren, den første normanniske konge af England. Borgen Château de Falaise (fra det 12. og 13. århundrede), som har udsigt over byen fra et højdedrag var tidligere sæde for hertugerne af Normandiet.

Byen er kendt for slaget om "Falaise-lommen" under Operation Overlord i august 1944, hvor to tyske arméer blev omringet og nedkæmpet af de allierede hære. Omkring 10.000 tyske tropper blev dræbt og 50.000 taget til fange. Hovedparten af de tyske styrker undslap, men måtte efterlade deres tunge våben og køretøjer.

To tredjedele af Falaise blev ødelagt af allierede bomber inden byen blev erobret af canadiske og polske tropper. Falaise blev stort set genopbygget efter krigen.

Aktiviteter 
Udstillingerne på museet om slaget ved Falaise-lommen omfatter adskillige militærkøretøjer, kanoner og andre våben. Det ugentlige marked foregår om lørdagen.

Eksterne kilder 
 Wilhelm Erobrerens borg i Falaise, Frankrig.  
 Normandieweb om Falaise  

Byer i Calvados
Metusalem

Metusalem (også stavet Methusalem) er et urtidsmenneske fra det gamle testamente (GT), som er søn af Enok og far til Lemek. Metusalem er angiveligt Jordens længstlevende menneske, og han blev ifølge biblen 969 år (1.Mos. 5,21-27). Metusalem er blevet et folkeligt synonym for olding.

I Første Mosebogs kapitel 4, vers 17-18 er familien anderledes beskrevet; her er Enok far til Irad, der er far til Mehujael, der er far til Metushael, der er far til Lemek.

Eksterne henvisninger 

Personer i Det Gamle Testamente
Alderdom
Aaron Hunt

Aaron Hunt (født 4. september 1986 i Goslar, Vesttyskland) er en tysk fodboldspiller, der spiller som angriber eller alternativt midtbanespiller hos Bundesliga-klubben Hamburger SV. Han har tidligere spillet for blant andet Werder Bremen og Wolfsburg.

I 2009 var han en del af holdet Werder Bremen, der vandt DFB-Pokalen.

Landshold 
Hunt har spillet adskillige kamp for sit land på både U-16, U-17 og U-21 niveau. Den 18. november 2009 fik han sin debut for Tysklands A-landsholdet i en venskabskamp mod Elfenbenskysten.

Titler 
DFB-Pokal
 2009 med Werder Bremen

Eksterne henvisninger 

Fodboldspillere fra Tyskland
Fodboldspillere fra Werder Bremen
Personer fra Niedersachsen
Fodboldspillere fra VfL Wolfsburg
Olimpijskij

Olimpijskij (; ) er en stort indendørsarena i Moskva i Rusland. Den blev opført til OL i 1980, hvor den blev anvendt til basketball og boksning. Den har også været brugt til VM i gymnastik i 2006 samt VM i bandy for herrer i 1989 og 2008. Desuden var det i Olimpijskij, at Eurovision Song Contest 2009 blev afholdt.

Hallen har plads til 28.082 tilskuere, og den har tag, der kan rulles fra.

Eksterne henvisninger 

Idrætsanlæg i Rusland
Bygninger, konstruktioner og anlæg i Moskva
Angel-A

Angel-A er en sort-hvid fransk film fra 2005, instrueret af Luc Besson og med den danske skuespiller Rie Rasmussen i filmens kvindelige hovedrolle. Den mandlige hovedrolle spilles af Jamel Debbouze.

I Danmark solgte filmen 1.059 billetter

Handling 
Filmens handling udspiller sig i Paris, hvor den amerikanske småsvindler André, spillet af Jamel Debbouze, er på panikkens rand, da han trues på livet af de gangstere, som han skylder penge. Da han forsøger at begå selvmord ved at springe ud fra en bro, møder han Angela, spillet af Rie Rasmussen, der har samme idé, samme sted. Selvmordet mislykkes, så de to slår pjalterne sammen og Angela afslører i løbet af filmen at hun er en engel, der har fået til opgave at bringe André på ret køl.

Medvirkende 

 Jamel Debbouze : André 
 Rie Rasmussen: Angela 
 Gilbert Melki : Franck 
 Serge Riaboukine : Pedro

Referencer

Eksterne links 
Officiel Side 
 

Franske film fra 2005
Fransksprogede film
Film i sort-hvid
Film instrueret af Luc Besson